Itran n Imucaɣ

Tezedmin n imucaɣ d tamusni n Imucaɣ ɣef tzedmin d yetran imi d itran i d-t-nittanren (id t-niheddun) mi ara ad ttinigen deg tniriwin. Ula d Imucaɣ ufan deg igenni igrawen  n yetran yecban zund kra n tugniwin, am akken i t-xedmen si zik iɣerfan niden.

 Tifrawin n tzedmin 
 Ursa Maior=  (talamt), deg-s 9 yetran neɣ ugar: 
 iṭarren wi n eleqqam (tadawt, iṭarren n deffir) akk d ciwa (iṭarren n zdat)
 3 yetran n ufettus-is = takamci neɣ tikerdaf n iri n talamt (iɣsan n iri n telɣemt), s wudem ufrin:
 Alioth = takerduft ta tazzarat Mizar = takerduft ta n sänatät Alkaid = takerduft ta n käradät 
 Arcturus = iɣaf n tälämt 
 Alcor = énaḍ S unect n Duveyrier, rennun-asen yetran wiyaḍ (ψ, λ, μ, ν, ξ Ursae Maioris) yellan d eljemɣat (agraw)

 Ursa Minor = äwära (mmis n telɣemt) 
 Itri n ugafa = lenkecem Pleiades = Cet Ehoḍ, Tislitin n Aldebaran d Orion, di 7 yid-sent, i wakken ad nemqet 3 n tyugiwin d yiwet yellan s iman-is:
 ma teseksek akk d essek-awet ma teleɣleɣ akk d elleɣ-awet ma teregreg akk d erreg-awet tiṭ-ennit aba-tet (tin war tiṭṭ-is)/Fadimata is ikkăs Amănăr teṭṭ-ennit făl telleq n ebdebed (Faḍimata yesmundel Orion i lmend n umennuɣ af wuraw n ifsan)
 Aries (35 Arietis, 41 Arietis, 39 Arietis) = tamezgida n Cet Ehoḍ Hyades = ulli (tixsi)
 Corona Borealis = abuk n enaḍen Alphecca, itri tafat-is tif tafat n yitran n iden yakk

 Orion = Amänär 
 Betelgeuse = afus wa n aɣil 
 Bellatrix = afus wa n tecalge Orion's Belt = tagbest n Amänär 
 Rigel = aḍer n alaku "Pi Orionis (π1-π6 Ori) = tamezgida n Amänär Asignew n umanar = eyy neɣ äshiwa n Amänär 

 Aramul ("Taurus") = Kukayud. ama d isem n yitri n Aldebaran iman-is ama d isem n tegrawt n yitran (di 3 yid-sen) anda yella yitri-yagi: win d alemmas wiyaḍ di sin idisan-is.

 Akniwen (Barrère) neɣ Ajdaɛ ("Centaure") (Bernus-ag Sidyene) = ineran (izerzeren)
 ener (izerzer)
 tenert (tizerzert)

 Ṣṣlib n Wenẓul = iggaren (imɣan n Maerua crassifolia) : 4 yemɣan yellan d adernu, anda kessen izenzaren n Ujdaɛ

 Lyra = égädär wa sgänän (igider yeqqimen af ucku); égädär wa sgänän d isem daɣen n yitri ameqqran deg terbaɛt:
 Vega
 Igider = égädär wa iggädän (igider yufgen); égädär wa iggädän d isem daɣen n yitri ameqqran deg terbaɛt:
 Altair

 Cycnus =  tanegit (ɣarnuq s ettaj : Prasse-Alojali-Mohamed)

 aydi ameqqran (Canis maior) = ifäräkfärakän (wid yettferficen mi ttmimmiḍen deg usaɣur); albaɛḍ nnan-as belli ifäräkfärakän d "aẓeɛkuk-is" kan : ɛ, δ, η
 Sirius = eidi (aydi)
 Murzim (β Canis Maioris) = awhim (aberhuc n teɣzalt)
 Procion (α Canis Minor) = teidit (taydit)

 Awtul = ihenkad (tiɣzalin)

 Argo Navis
 Canopus (α Carinae) = ghusshät (ɣuct) / wadet δ Velae = tänaflit (sseɛd)
 itri ur nemeɛqul = teẓẓurt (leɛtab)

 Tiɣirdemt = tezardemt (tiɣirdemt), maca terbaɛt agi feṣṣlen-tt d leslayeɛ :
 amur n zdat yella d talezdäq (tazdayt)
 Antares = Abelkoray / Amrot (ilemẓi yettalayen afell-as)
  Graffias (β1 Sco) ak°d Dschubba (δ Sco) = tibaradin (tiqcicin) [akkenni i s-qqaren Prasse d wiyiḍ; ɛlaḥsab n Barrère tibaradin d itran n Sagitta ]
 aẓeɛkuk n tɣirdemt, ẓran deg-s tenilt (tanilt). Deg-s nufa : 
 Shaula (λ Sco) ak°d Lesath (υ Sco) yellan d Tyettawén en tanilt, "allen n tenilt"

 Asif n igenwan = mehellaw (win izellemen)
 Eyes (aɛudiw) d ccama taberkant s-daxl-is, ar tama n Alnitak (ζ Orionis)

 Amkuẓ n Pegasus = tafella (ssqef)

 Cassiopaea = ibäradän (ilemẓyen) / jämaghät (agraw)

Tidyanin
Ursa maior d Ursa minor - Ma d Talamt d awara-nnet ("talɣemt d uberhuc-is"), nnan-as belli talɣemt agi ism-is d Fakru, tella d talɣemt n sidna Saliḥ. Nɣan-tt yir medden, tuɣal-d d terbaɛt n yetran. Widak tt-yenɣan wwin deɛwessu : beddlen, uɣalen d lḥiwan. Itran n Telɣemt mačči d 7 yetran n "Ursa" kan : rnan-asen daɣen Arcturus, yegan ixf-is (akkenni i tesɛa iri gezzifen iqewwsen, amzun d iri n telɣemt). Tatrit tamecṭuḥt tama-s tella d aḥeddad yettarǧun timezla n telɣemt i wakken ad yeṣneɛ tarikt s weglim-is (talɣemt, bɣan a tt-zlun ilmend n tmeɣra n Kukayoḍ ara izewǧen d yiwet n yessi-s n yiḍ). Aberhuc n telɣemt la itezzi i tagust, yellan d Itri n Ugafa. Wiyaḍ (Duveyrier 1864, as. 424) qqaren belli Itri n Ugafa d taklit yettaṭṭafen deg ucuddu n uberhuc skud i teẓẓegen yemma-s. Lenkeshem d lamer "eṭṭef!" kwellefen-as. Imi yefta wegraw a tt-nɣen, taklit tetthilliw ammar a tt-ɛeqlen.

Pleiades - Yessi-s n yiḍ, tadyant-nsent ar ass-a wer t-nessin ara. Nessen kan belli Kukayoḍ la tent-yettabaɛ imi yebɣa ad yaɣ yiwet deg-sent, maca leɛmer ur tent-yaweḍ ("atabeɛ n Kukayoḍ" d anzi n kel tmaceɣt, qqaren-as i win yewten di rrayeɛ) ; ziɣemma wer nessin anta ara tili d tislit-is. 

Amanar - Ma d Amanar, tidyanin nnant belli yella d izem, d amjahed yekkaten uzzal, ḥedd ur as-yezmir. Ziɣ wer nessin ara ayen iga. Yiwet tedyant yesla Barrère yenna-yas Amanar bezzaf yeffelfel armi d yiwen wass iwet yemma-s lqaɛa. Dɣa yewwi daɛwessu s lḥamu d wegris : afus-is ayeffus (Betelgeuse yejjeɣjeɣen), la yettɣimi deg timess idumen, ma d aḍar azelmaḍ (Rigel, tafat-is d tamellalt) dima deg wegris i tella. Tura lǧetta ines ǧǧan-tt yegganen deg igennni ɛeryan yal yiwen yezmer a tt-iwali.

Aydi ameqqran, Awtul - Ma d ifäräkfärakän, llan kra n imɣad (yemdanen seg iderman wer d lḥerr) iteddun deg uleclac yeqquren, s lemḥadra ammar a ten-ɛeqlent tiɣzalin (ihenkaḍ), maca tiɣzalin slant afedwec-nsen rewlent. Dɣa meṛṛɛen aydi (eidi) a tent-yeṭṭef, maca yezwar-asen Umanar iṣegged-itent. Imir-a rran imɣad s snat izerzeren-nniḍen (ener "izerzer" d tenert "tizerzert") Amanar wer yezmir ad iwali ɛlaxaṭeṛ llan s deffir-es. Aydi (eidi) yettazzal ɣer izerzer, taydit (teidit) ɣer tizerzert.

Tiɣirdemt - Itran agi, ẓran deg-s Abelkoray, ilemẓi yebɣan ad yak°er ettmer n tezdayt. Amma yettuẓer sɣur tiqcicin la iteddun ar tala ad ag°ment. Abelkoray yusa-d ar amkan agi s uɛudiy-is (eyes), yeǧǧ-it s tuffra deg ccama taberkant n webrid n walim.

Amkuẓ n Pegasus - ɛlaḥsab n Casajus (as. 58), igenni isenned af 4 yeɛmuden ḥedd ur iwala (s tmaceqq : tagettewt, deg 4 tiɣemmaṛ, ugafa-ataram, agafa-agmuḍ, anẓul-ataram, anẓul-agmuḍ). Bac ad amnen yemdanen belli 4 yeɛmuden agi la weǧǧeden, yerra Ṛebbi 4 yetran agi deg igenni i tn-yesmektin : tafella (ssqef).

 Idlisen 
 G. Barrère, "La légende des étoiles", Le Saharien 79 (décembre 1981), is. 26-33
 Edmond Bernus & Ehya ag-Sidiyene, "Etoiles et constellations chez les nomades", Awal 5 (1989), is. 141-153 (dagi yettwaf umagrad s pdf, 1.2 Mo) 
 Henri Duveyrier, Les Touareg du Nord, Paris, Challamel, 1864
 Dominique Casajus, La tente dans la solitude. La société et les morts chez les Touaregs Kel Ferwan, Paris-Cambridge, 1987 ISBN 0-521-30970-0 d ISBN 2-7351-0190-8
 Jeanne-René Pottier, Légendes touareg, Paris, F. Sorlot, 1943
 K.-G. Prasse, Gh. Alojali, Gh. Mohamed, Dictionnaire touareg-français'', 2 voll., Copenhagen 2003 ISBN 87-7289-844-5

Category:Imucaɣ
Category:Tumgisent
Category:Itran
Category:Tasnaggurt